Uppeldi og menntun - 16.02.2007 , Blaðsíða 176 176 HÁSKÓLAST IG IÐ Í L JÓS I HNATTVÆÐINGAR umburðarlyndi er gagnvart þeim sem skera sig úr , hvort sem það er vegna uppruna , tungumáls , fötlunar , kynhneigðar eða aldurs . Þetta kemur ekki síst fram í samvinnu og hópastarfi . Af því má álykta að til að jafna stöðu ólíkra nemendahópa við skól - ann þurfi að endurskipuleggja samvinnu og hópastarf í því skyni að koma í veg fyrir útilokun og einangrun ( Dunn og Carroll , 2005 ; McLean og Ransom , 2005 ) . Mikilvæg - ur þáttur náms í KHÍ er að öðlast færni í samskiptum . Með því að vinna alltaf með sömu einstaklingunum fara nemendur á mis við mikilvæga þjálfun í samskiptafærni . Í niðurstöðum rannsóknarinnar kemur einnig fram að mannauð og hæfileika í svo fjölbreyttum nemendahóp mætti nýta mun betur ( Ryan og Hellmundt , 2005 ) . Aðrir nemendur virðast ekki hafa áhuga á því sem erlendu nemendurnir hafa til málanna að leggja , né á fyrri reynslu þeirra . Hin fjölmörgu tungumál sem nemendurnir í rann - sókninni hafa á valdi sínu virðast lítils metin í nemenda - og kennarahópnum , og frek - ar virðist horft á veikleika nemendanna en styrkleika . Mannauðurinn sem felst í marg - víslegri og dýrmætri reynslu og þekkingu þessa fjölbreytta hóps virðist frekar gera þá utanveltu en að veita þeim sterka stöðu ( Merryfield , 2001 ) . Þessi staða er mjög lík því sem rannsóknir hafa sýnt að blasi við í leik - , grunn - og framhaldsskólum landsins , þ.e. að erlendir nemendur eru gjarnan flokkaðir á grundvelli skorts frekar en styrkleika og lenda því strax í upphafi í jaðarstöðu í skólakerfinu , sem síðan reynist erfitt að kom - ast úr ( Hanna Ragnarsdóttir , 2007 ) . Í þessu samhengi er mikilvægt að skoða hvern - ig skólasamfélagið skipar fólki í hópa , flokkar það og setur á það merkimiða . Þessi flokkun hefur síðan áhrif á sjálfsmynd einstaklingsins . Í rannsókninni kemur hjá sum - um þátttakendum fram brotin sjálfsmynd , þar sem þeir upplifa sig utanveltu og van - metna sem einstaklinga ( Ryan , 2005 ) . Af þessu má álykta að þörf sé á eflingu , styðja þurfi erlenda nemendur í að koma auga á og viðurkenna eigin hæfileika , auk þess sem vinna þurfi að því að skapa skólamenningu sem lítur fjölbreytileikann jákvæðum augum . Taylor ( 2000 ) hefur einnig bent á að leggja þurfi áherslu á virka þátttöku allra nemenda innan háskólanna í mótun sameiginlegrar stofnanamenningar . Með öðrum orðum , aðgengi á jafnréttisgrundvelli er mikilvægt , en ekki nægilegt . Gæta þarf þess að taka nemendur ekki inn á röngum forsendum og skilaboð fyrir og í upphafi náms þurfa að vera skýr ( Ryan , 2005 ) . Nemendur þurfa að vita hvaða lágmarksskilyrði þarf til að geta stundað nám í íslenskum háskóla og hvaða tungumálakunnáttu er krafist . Eins og Nieto ( 1999 ) bendir á er mikilvægt að námskröfur til minnihlutahópa séu ekki minni en kröfur til annarra nemendahópa . Hún leggur áherslu á að mismunun felist í því að slaka á kröfum til tiltekinna nemendahópa . Af niðurstöðum rannsóknarinnar að dæma virðist ekki vera fullt samræmi milli þeirra skilyrða sem sett eru við inntöku og þess veruleika sem fram kemur í náminu . Nemendur bera vissulega ábyrgð , en það að þeir skuli upplifa ósigra í námi vegna rangra eða misvísandi skilaboða í upphafi ber ekki merki um gott upplýsingastreymi eða skipulag . Gundara ( 2000 ) bendir á mikilvægi þess að þróun náms í háskólum taki mið af breyttum samfélagsaðstæðum . Það á líka við um háskóla á Íslandi . Eins og Cordeiro o.fl. ( 2003 ) hafa bent á er einnig mikilvægt að háskólar skapi umræðu og leitist við að efla skilning nemenda á fjölbreytileika menningar , ólíkum tungumálum og mál - efnum sem tengjast hnattvæðingu . Að þeirra mati þurfa kennarar í kennaraháskólum